Peep Kuld

Peep Kuld (sündinud 28. jaanuaril 1972 Paides) on eesti ettevõtja ja veebikaubanduse-logistika tehnoloogiate arendaja.

Peep Kuld on lõpetanud Viljandi 5. Keskkooli. 1990. aastatel lõpetas ta Tallinna Tehnikaülikooli majanduse erialal. Pärast seda täiendas ennast Saksamaal rakenduslikus Karlsruhe Tehnika- ja Majanduskõrgkoolis. On töötanud Tallinna Kaubamajas, Hoiupangas finantsspetsialistina ja 2003. aastani Hansapangas fondijuhina.

2003. aastast arendab ta koos äripartner Arno Kütiga innovaatilisi äriprojekte. Samal aastal läks kaasosanikuks Küti asutatud mööbli veebipoe ettevõttesse ON24 AS. 2006. aastal käivitati oma logistikavõrk ja töötati välja kaupade klientidele kojuveo süsteem, mis viis edasi logistikaosakonna baasil loodud pakiautomaatide tootmiseks mõeldud idufirma SmartPosti loomiseni 2008. aastal.https://www.aripaev.ee/uudised/2016/11/15/veebikaubamaja-on-tegija-on24 Äripäev, Turuliider 

2009. aastal nimetati SmartPosti pakiautomaatide võrk Eesti aasta logistikateoks. Samal aastal sai ON24-st Eesti suurim mööblipood.https://web.archive.org/web/20180228100724/https://visitviljandi.ee/et/ettevotted/Cleveron+AS Cleveron AS Edukas postiautomaatide üle-eestilise võrguga ettevõte müüdi 2010. aastal Soome postiettevõttele Itella.

Selle asemele lõid Peep Kuld ja Arno Kütt Viljandis ettevõtte Cleveron AS, mis asus pakiautomaate ja -roboteid edasi arendama. Plaanis on rajada Eestisse 500 aparaadiga pakirobotite võrgustik CollectNet, mida saaksid kasutada kõik logistikafirmad, ettevõtted, era­isikud või e-poed.http://ekspress.delfi.ee/lisalood/viljandist-algab-robotitega-maailmavallutus?id=77146588 Eesti Ekspress 2017 2017 aastal pakuvad klientidele täisteenindust uue generatsiooni pakiautomaadid, nagu PackRobot ja Flex, mis viivad pakkide kättetoimetamise efektiivsuse ja kasutajamugavuse täiesti uuele tasemele. 

Viljandi külje all asuvas moodsas Cleveroni laboris testitakse uusi postipakkide kojukandedroone. 2017. aastal pandi Tallinnas kortermajas Laev tööle maailma esimene pilvepõhine nutipostkastide süsteem, mis tugineb Cleveroni nutikale pakiautomaadile Cleveron 301. 

Peep Kuld on ettevõttes eeskätt äristrateeg ja Arno Kütt rohkem robotite tehnoloogia väljatöötaja.Viljandi Kultuuriakadeemia innovatsiooniõhtu, 23. veebruar 2018, "talk-show" "Ettevõtlikuna maailma", Cleveron AS kaasasutaja Arno Kütt

Tunnustus
 2009 – Eesti aasta logistikateo auhind SmartPosti pakiautomaatide võrgu väljatöötamise eest
 2017 – Eesti aasta ettevõtjad (Peep Kuld ja Arno Kütt)http://www.ituudised.ee/uudised/2017/06/08/ey-maailma-aasta-ettevotja-2017-finaalvoistlusel-monacos-esindavad-eestit-cleveroni-ja-on24-omanikud-arno-kutt-ja-peep-kuld ITuudised.ee 
 2018 – Eesti aasta parim ettevõte (Cleveron)Aasta ettevõte 2018 on Cleveron AS. Ettevõtluse Arendamise Sihtasutuse koduleht. 05.10.2018.

Tsitaate
Peep Kuld tulevikuplaanidest: "Tahame luua Eesti kõige väärtuslikuma ettevõte".

Peep Kulla üks juhtmotosid: "Ma ei õpi mitte selleks, et töötada, vaid töötan selleks, et õppida!"

Liikmesus
Peep Kuld on mitme äriühingu osanik ja MTÜ Eesti E-Kaubanduse Liidu juhatuse liige.

Isiklikku
Tema abikaasa on ajakirjanik Kadi Jaanisoo-Kuld.

Viited

Kategooria:Eesti ettevõtjad
Kategooria:Tallinna Tehnikaülikooli vilistlased
Kategooria:Sündinud 1972
Kategooria:Viljandi linnaelanikud